proxectonos/corpus_dominio_legal_administrativo_tmp huggingface dataset:
19/06/2015 | Administración LocalProvincial
Deputación Provincial da Coruña
Secretaría Xeral. Servizo de Contratación
Contratación dos servizos de impartición de cursos “on line” incluídos no Plan de formación agrupado 2015

SERVIZO DE CONTRATACIÓN 1. Entidade adxudicadora. a) Organismo: Excma. Deputación Provincial da Coruña. b) Dependencia que tramita o expediente: Servizo de Contratación. c) número de expediente: PCO.001.2015.00248.2. Obxecto do contrato: SERVICIOS DE IMPARTICIÓN DE CURSOS ON LINE INCLUÍDOS NO PLAN DE FORMACIÓN AGRUPADO 2015.3. Prazo de execución: un ano dende a formalización do contrato en documento administrativo, prorrogable segundo o previsto na cláusula 3.4. Tramitación e procedemento de adxudicación. a) Tramitación: ordinaria. b) Procedemento: aberto con multiplicidade de criterios de valoración.5. Presuposto: A) Presuposto sen IVE: 78.099,17 €; B) IVE ao 21%: 16.400,83 €; C) Presuposto total (A+B): 94.500,00 €. 6. Garantía provisional: non se esixe.7. Garantía definitiva: 5% do prezo de adxudicación, IVE excluído.8. Requisitos específicos do contratista: ver cláusulas 7 e 10 do prego.8 bis. Clasificación: non se esixe.9. Presentación das ofertas ou das solicitudes de participación. a) Lugar de presentación das ofertas: Rexistro Xeral da Deputación Provincial da Coruña (Avda. Alférez Provisional, 2; 15003 A Coruña). b) Data límite de presentación de ofertas: dentro do prazo dos quince días naturais, a contar dende o día seguinte ao de publicación do anuncio no BOP, no horario do Rexistro Xeral. c) Presentarase en tres sobres pechados: Sobre A, subtitulado “Documentación”: conterá a documentación esixida na cláusula 10.1 do prego de cláusulas administrativas. Sobre B, subtitulado “Referencias técnicas non valorables automáticamente”: conterá a documentación de referencias técnicas non valorables automáticamente que se indica no anexo n.º 3 do prego de cláusulas administrativas. Sobre C, subtitulado “Oferta económica e referencias valorables automáticamente”: conterá a proposición axustada ao modelo que figura no anexo n.º 4 do prego de cláusulas administrativas. d) MOSTRAS: non se esixen. VARIANTES: non se admiten.10. Información: www.dicoruna.es 981 080 314.11. Gastos de anuncios. Os gastos correspondentes aos anuncios da licitación serán por conta do adxudicatario. A Coruña, 11 de xuño de 2015. O PRESIDENTE O SECRETARIO Diego Calvo Pouso José Luis Almau Supervía
19/06/2015 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Enerxía e Minas
Resolución do 9 de xuño de 2015, da Xefatura Territorial da Coruña, pola que se somete a información pública a petición de autorización administrativa previa e de construción dunha instalación eléctrica núm. expte.: IN407A 2015/145-1

Núm. Expte.: IN407A 2015/145-1 Solicitante: Unión Fenosa Distribución S, A. Denominación: Alimentación MT. Parcela M8-3-Poligono Industrial de Vio Concello: A Coruña Liña de media tensión soterrada, a 15 KV, cunha lonxitude de 213 m, coa orixe en empalmes proxectados a realizar na LMTS. GRN-753, no tramo entre o CT Nº 9 Vio (Expte: 456/07) e o CT. Nº 10 Vío (Expte: 456/07), condutor tipo RHZ1-20L-12/20 KV 1X240 mm2 AL, e final en cela de liña existente do CT Nº 10 Vío (Expte: 454/07), despois de realizar entrada e saída no centro de seccionamento a instalar polo cliente. - Lei 24/2013, do 26 de decembro, do sector eléctrico (BOE núm.310, do 27 de decembro de 2013). - Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica (BOE núm.310, do 1 de decembro do 2000). - Resolución do 19 de febreiro de 2014 pola que se aproba o procedemento de autorización administrativa de construcción de acordo co previsto na Lei 24/2013, do 26 de decembro, do sector eléctrico (DOG núm.54, do 19 de marzo de 2014). Todas aquelas persoas ou entidades que se consideren afectadas poderán examinar o expediente e presentar alegacións na Xefatura Territorial de Economía e Industria, sita na rúa Vicente Ferrer, 2-2ª planta, 15071 A Coruña, no prazo de vinte días, a partir do día seguinte ao da última publicación desta resolución. A Coruña, a 9 de xuño de 2015 O Xefe Territorial Isidoro Martínez Arca
19/06/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.48968. Campo de fútbol. Concello de Fene

Concello de Fene, solicita de Augas de Galicia por atoparse nas marxes do río Baa, a autorización de obras, no lugar de O Pote, parroquia de Maniños (San Salvador), Concello de Fene (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.48968. As obras solicitadas consisten na execución das obras contidas no proxecto de:” Campo de fútbol de césped artificial en “O Pote”, Maniños”. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Fene ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 05 de xuño de 2015 O xefe do servizo territorial Néstor Rodríguez Arias
19/06/2015 | Administración LocalMunicipal
As Pontes de García Rodríguez
Secretaría
Cesamento de persoal eventual

ANUNCIO Cesamento de persoal eventual A través do presente anuncio faise público que por Decreto da Alcaldía n.º 1096/2015, do 9 de xuño, foi cesado como persoal eventual desta entidade local Miriam Susana Brugat Giani, con DNI n.º XXXXXXXXX. O citado persoal fora nomeado por Decreto da Alcaldía n.º 1821/2011, do 30 de agosto (Boletín Oficial da Provincia n.º 172, do 08/09/2011) para o posto denominado “eventual adscrito á Alcaldía”, asimilado a un funcionario do grupo A, subgrupo A2, nivel 26 de complemento de destino. As Pontes de García Rodríguez, 11 de xuño de 2015. Victor Rolando Bryk Lorenti en funcións
19/06/2015 | Administración LocalMunicipal
Oza-Cesuras
Baixa de oficio no padrón municipal de habitantes

EDICTO Tendo coñecemento esta Presidencia do feito de que a persoa empadroada neste Concello, abaixo mencionada, non reside neste término municipal, incumprindo deste xeito os requisitos establecidos no artigo 54 do Regulamento de poboación e demarcación territorial para figurar no padrón de habitantes, que establece que “Toda persoa que viva en España está obrigada a inscribirse no padrón do municipio no que resida habitualmente. Quen viva en varios municipios deberá inscribirse únicamente no que habite durante máis tempo ao ano”. Ábrese un prazo de quince días, a contar desde o seguinte ao da publicación do presente edicto no Boletín Oficial da Provincia, para que o interesado presente ante esta Presidencia as alegacións que considere pertinentes respecto a súa situación no padrón de habitantes, advertíndolle que finalizado dito prazo, efectuaranse os trámites necesarios para proceder á baixa de oficio en dito padrón. Persoa mencionada: – Don Alberto Ricardo Rebaza Chafra, con DNI número XXXXXXXXX Oza-Cesuras, 11 de xuño de 2015. O PRESIDENTE DA COMISIÓN XESTORA EN FUNC. Asdo.: José Pablo González Cacheiro
19/06/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.45926. Vía de saca. Concello de Cerdido

BSL Eucaliptus (Disiber Siderurgia S. L.), solicita de Augas de Galicia por atoparse nas marxes do río Loureiro, a autorización de obras, no polígono 85, parcelas 872, 873, 1650 e 1651, no lugar de o Bordo, parroquia de Os Casás (San Xoán), Concello de Cerdido (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.45926. As obras solicitadas consisten no ensanchamento dun camiño existente para vía de saca. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Cerdido ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 05 de xuño de 2015 O xefe do servizo territorial Néstor Rodríguez Arias
19/06/2015 | Otras Entidades y Anuncios ParticularesUniversidades
Universidade da Coruña
Facultade de Economía e Empresa
Anuncio de suspensión Sara González Cadaveira

Ao non poder levar a cabo a notificación á persoa interesada, segundo dispón o artigo 59.5 da Lei 30/1992, de 26 do novembro, de réxime xurídico das administracións públicas e do procedemento administrativo común (LRXAP-PAC) e, en aplicación do disposto no dito artigo, publícase, para os efectos de notificación, que se resolve a suspensión, por impago, da matrícula efectuada por quen figura no anexo, así como os efectos derivados desta, de acordo co establecido no artigo 7 da Resolución reitoral da Universidade da Coruña, do 27 de abril de 2012, mediante a que se aproba o procedemento para a recadación de “impagados” por prezos públicos de matrícula. Contra a presente resolución e de conformidade co disposto nos artigos 114 e 115 da LRXAP-PAC, cabe interpoñer recurso de alzada ante o reitor da Universidade da Coruña no prazo dun mes, que contará a partir do día seguinte ao da recepción desta notificación. A Coruña, 1 de xuño de 2015 O decano Faik Eva Elizabeth Ganzer Mindrila (1) Falta de pago (2) Falta de presentación da documentación acreditativa de dereito a exención/bonificación de prezos públicos (3) Falta da documentación sinalada na Normativa de xestión académica vixente
19/06/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. A15.48620 - Concesión

Clarinda De la Horra Aguerrea, en representación do Servizo de Prevención e Defensa Contra Incendios Forestais de A Coruña, solicita de Augas de Galicia una concesión para o seu uso como punto de auga para a loita contra incendios. O presente anuncio ten por obxecto abrir a regulamentaria información pública que indica o art.109 do Regulamento do Dominio Público Hidráulico. Expediente: DH. A15.48620 As características do aproveitamento son: SOLICITANTE: Servizo de Prevención e Defensa Contra Incendios Forestais de A Coruña CAUDAL MEDIO: 0,006 litros/segundo VOLUMEN MÁXIMO ANUAL: 200 m³/ano DESTINO: Punto de auga para loita contra incendios ORIXE: Rego das Queimadas Coordenadas captación (Datum ED50): X: 571990 Y: 4803090 LUGAR: A Eirexa PARROQUIA: San Pedro de Grandal CONCELLO: Vilarmaior A captación realizarase mediante a colocación dunha tubaxe na canle, na confluencia de dous regatos que forman o rego das Queimadas na parcela nº 130 do polígono 3. Esta tubaxe deriva as augas cara unha arqueta de decantación. Dende aquí, mediante tubo de Ø 63 mm. e duns 44 m. de lonxitude, que cruza un camiño público, abastécese ao depósito de 192 m³ que permitirá a carga de helicópteros. O depósito é de formigón armado e está provisto de aliviadoiro e desaugadoiro de fondo de Ø 110 mm., cuxa saída sitúase a uns 18 m. augas abaixo do depósito desaugando no rego. O depósito sitúase na parcela nº 129 do polígono 3, na zona de policía do rego pola súa marxe dereita, a unha distancia da canle que oscila entre os 8,5 e os 10 m. O que se fai público para xeral coñecemento, por un prazo de VINTE DÍAS a partir do seguinte á data de publicación no Boletín Oficial da Provincia, co fin de que os que se sintan prexudicados poidan presenta-las súas reclamacións, durante o prazo sinalado, no Concello de Curtis, ou nas oficinas deste Servizo, situadas no Edificio Administrativo de Monelos, Planta 9ª A Coruña, onde se encontra exposto o expediente de que se trata, para que poida ser examinado por quen o desexe. A Coruña, 28 de maio de 2015 O xefe do servizo territorial Nestor Rodríguez Arias
09/06/2015 | Administración LocalMunicipal
Santiago de Compostela
Secretaría Xeral
Decreto Alcaldía de ausencia concelleiro Ramón Quiroga Limia o día 1-xuño- 2015

Con data 29 de maio de 2015, o sr. Alcalde ditou o seguinte decreto: “Por mor da ausencia do concelleiro delegado da área de Facenda, don Ramón Quiroga Limia, o día 1 de xuño de 2015, e co fin de asegurar o correcto funcionamento da concellaría, e consonte ás atribucións que me confire o artigo 124 da LRBRL, Designar como concelleira substituta de don Ramón Quiroga Limia a dona Marta González Vázquez o día 1 de xuño de 2015. Notifíquese o presente decreto aos interesados.” Santiago de Compostela, 29 de maio de 2015. O ALCALDE, ASDO./AGUSTÍN HERNÁNDEZ FERNÁNDEZ DE ROJAS
09/06/2015 | Administración LocalMunicipal
Vimianzo
Aprobación provisional do padrón de recollida do lixo anualidade 2015

Aprobado pola Alcaldía con data 02/06/2015 o Padrón da taxa polo servizo de recollida do lixo anualidade 2015, sométese a exposición pública na Casa do Concello (Praza do Concello, 6 – Vimianzo) polo prazo de quince días hábiles contados a partir da publicación deste anuncio no BOP, aos efectos de que poida ser examinado e presentar as oportunas reclamacións. No caso de non presentarse reclamacións a citada aprobación elevarase automaticamente a definitiva. Esta exposición servirá de notificación colectiva a tódolos contribuíntes nos termos establecidos no artigo 102.3 da Lei 58/2003, do 17 de decembro, Xeral Tributaria. Contra o citado padrón todos os interesados poderán interpor recurso de reposición, segundo disposto no artigo 14 do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora de Facendas Locais, no prazo DUN MES contado dende o día seguinte ao remate da exposición ó público do padrón. A interposición do recurso non suspende a eficacia das liquidacións correspondentes. O recurso entenderase desestimado se non se resolve expresamente no prazo dun mes dende a súa interposición. Contra a desestimación presunta do recurso poderase interpor recurso contencioso administrativo, tal como establece o artigo 46.1 da Lei 29/1998, do 13 de xullo, reguladora da xurisdición contencioso-administrativa. Tamén poderá interpoñerse calquera outro recurso que se estime conveniente. O que se fai público para xeral coñecemento. Vimianzo, o 2 de xuño de 2015 O Alcalde en funcións Eberhard Castroda Sbircea
09/06/2015 | Administración LocalMunicipal
Ames
Avocación da competencia para a sinatura diaria de oficinas xerais para o día 28 de maio de 2015 e nova delegación

ANUNCIO Avocación da competencia para a sinatura diaria de oficinas xerais para o día 29 de maio de 2015 e nova delegación Mediante resolución desta Alcaldía 791/2015, do 28 de maio, avocouse a competencia delegada na concelleira Ana Ruso Valiña por decreto da Alcaldía 333/2015, de sinatura diaria de oficinas xerais, única e exclusivamente para o día 29 de maio de 2015, delegándose á súa vez a sinatura dese día no concelleiro Ramón Senra Ríos. O que se fai público, aos efectos de xeral coñecemento. Ames, 28 de maio de 2015. O alcalde en funcións Santiago V. Amor Barreiro
09/06/2015 | Administración LocalMunicipal
Rianxo
Recadación
Exposición pública do padrón do segundo cuadrimestre taxa sobre recollida de lixo 2015

Mediante decreto de Alcaldia do día 1 de xuño de 2015, acordouse aprobar o padrón do segundo cuadrimestre da taxa de recollida de lixo correspondente ao exercizo 2015, no que se incluiron as altas, baixas e modificacións producidas. O padrón quedará exposto nas dependencias de Recadación, durante 15 días, contados a partir do día seguinte ao que se publique este anuncio no BOP, prazo durante o cales os interesados poderán examinalo e formular alegacións. Contra as liquidacións comprendidas no Padrón se poderá interpor recurso de reposición, no prazo dun mes, a partir da finalización do prazo de exposición ao público, ao abeiro do artigo 14.2 do Real Decreto Lexislativo 2/2004, de 5 de marzo, polo que se aproba o TR da Lei Reguladora das Facendas Locais. Contra a resolución recaida poderá interpor recurso contencioso administrativo perante o Xulgado do Contencioso-Administrativo no prazo de dous meses contados dende o día seguinte o da notificación de dita resolución, ou ben no prazo de seis meses se non recae resolución expresa no prazo dun mes dende o día seguinte o da interposición do recurso de reposición. O presente edicto ten carácter de notificación colectiva, de acordo co artigo 102.3 da Lei 58/2003, de 17 de decembro, Xeral Tributaria e de anuncio de cobranza, segundo o artigo 24 do Real Decreto 939/2005, de 29 de xullo, que aproba o Regulamento Xeral de Recadación. O período voluntario de ingreso comenzará o 1 de xullo e rematará o 1 de setembro, ámbolos dous incluidos. Os pagos poderán realizarse en calquera das entidades colaboradoras que se indican a continuación, presentando o recibo durante o horario de caixa: Abanca, CaixaBank, Banco Santander ou Banco Pastor. Os recibos domiciliados pasaranse ao cobro o día 6 de xullo de 2015. Transcorrido o período voluntario de ingreso, iniciarase o periodo executivo, e as débedas esixiranse pola vía de constrinximento e devengarán as recargas, xuros e custas que se produzan. Rianxo, 1 de xuño de 2015 O Alcalde en funcións, Asdo.: Adolfo Muiños Sánchez.
09/06/2015 | Administración LocalMunicipal
Boqueixón
Conta xeral do presuposto 2014

ANUNCIO CONTA XERAL DO EXERCICIO 2014 Formulada e rendida a conta xeral do orzamento deste Concello, correspondente ao exercicio 2014, e informada pola Comisión Especial de Contas que tivo lugar o 28 de maio do 2015, sométese a exposición pública, cos documentos xustificativos, polo prazo de quince días hábiles, contados desde o seguinte ó da publicación deste anuncio no Boletín Oficial da Provincia, co fin de que, durante o devandito prazo e os oito días seguintes ao mesmo, poidan formularse as reclamacións, reparos ou observacións que se consideren pertinentes, os cales deberán dirixirse ao señor alcalde, e elo de conformidade co disposto nos artigos 116 da Lei 7/1985, do 2 de abril, reguladora das bases de réxime local, e 212.3 do texto refundido da Lei reguladora das facenda locais. Boqueixón, 2 de xuño de 2015. O alcalde en funcións Tea Som Najim
09/06/2015 | Administración LocalMunicipal
Touro
Remitindo anuncio de exposición pública da taxa de recollida de lixo do ano 2015

ANUNCIO Exposición pública da taxa de recollida de lixo do ano 2015 Aprobado por acordo da Xunta de Goberno Local, en sesión de data 29 de maio de 2015, o padrón municipal da taxa sobre recollida de lixo e residuos sólidos urbanos correspondente ao exercicio de 2015, queda exposto ao público na Secretaría deste Concello durante o prazo dun mes, a contar desde a publicación do presente anuncio no BOP aos efectos de que poidan presentarse os recursos pertinentes á que se refiren os artigos 108 da Lei 7/1985, reguladora das bases do réxime local, e art.14.2 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, servindo a presente publicación de notificación colectiva conforme determina o artigo 102.3 da Lei 58/2003, do 17 de decembro, xeral tributaria. Touro, 1 de xuño de 2015. O ALCALDE Asdo.: Ignacio Codesido Barreiro
09/06/2015 | Administración LocalMunicipal
Monfero
Anuncio de aprobación definitiva do expediente de modificación de créditos 6/2015

ANUNCIO O Pleno desta Corporación aprobou definitivamente o expediente de modificación de créditos núm.6/2015, dentro do orzamento municipal vixente, segundo o acordo adoptado na sesión celebrada o día 28 de abril de 2015, polo importe de douscentos oitenta e seis mil cincocentos vinte e tres euros con noventa e catro céntimos (286.523,94 €). Consonte ao preceptuado e en cumprimento do disposto no artigo 177.2, en relación co 169.3 do Real decreto lexislativo 2/2004, do 5 de marzo, pola que se aproba o texto refundido da Lei reguladora das facendas locais, faise público que, despois do dito expediente, o resumo por capítulos do estado de gastos do antedito orzamento queda do seguinte xeito: Monfero, 29 de maio de 2015. O alcalde Benjamín M. Rodriguez Abad
09/06/2015 | Administración LocalMunicipal
Oleiros
Áreas de Cultura, Educación e Deportes
Anuncio de formalización de contrato

De conformidade co disposto no artigo 154 do Texto Refundido da Lei de Contratos do Sector Público, faise pública a formalización do seguinte contrato do Concello de Oleiros: Oleiros, a 29 de maio de 2015. O ALCALDE EN FUNCIÓNS, Asdo. Angel García Seoane
22/06/2015 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Área de Réxime Interior
Acordo do 11 de xuño de 2015, da Xefatura Territorial Economía e Industria da Coruña, pola que se anuncia o levantamento das actas previas á ocupación de bens e dereitos afectados por instalacións eléctricas (Expte.158/2014)

Acordo do 11 de xuño de 2015, da Xefatura Territorial da Consellería de Economía e Industria da Coruña, pola que se anuncia o levantamento das actas previas á ocupación de bens e dereitos afectados por instalacións eléctricas (Expte.158/2014) - L. M. T. A., reforzo SIG-804 Breixo-Carabeles (Trazo). Outorgada a declaración de utilidade pública que leva implícita a urxente ocupación dos bens e dereitos afectados polas instalacións da liña eléctrica aérea a 20 kV, cunha lonxitude de 3,320 km, coa orixe no apoio n.º 16 existente a substituír da LMT SIG-804, onde se realiza a derivación aos centros de transformación Carabelos (Expte.50.450) e O Outeiro (Expte.196/08) e final no apoio n.º 38 existente da LMT SIG-804, no tramo entre a derivada ao CT Nogalláns (Expte.3.512) que se vai a substituír e a derivada ao CT Breixo (Expte.32.237), no termo municipal de Trazo (Expte. n.º 158/2014), por resolución desta Xefatura Territorial de data 16 de abril de 2015, a favor da entidade beneficiaria “UNIÓN FENOSA DISTRIBUCIÓN, S. A.”, con enderezo na Avda. de Arteixo, n.º 171, 15007 da Coruña. Esta Xefatura Territorial acorda sinalar o día 29 de xullo de 2015 para o levantamento das actas previas á ocupación, de conformidade cos arts.52 da Lei de Expropiación Forzosa do 16 de decembro de 1954 e 56 do seu Regulamento do 26 de abril de 1957, nas que se describirán os bens ou dereitos expropiables e de imposición de servidume de paso de enerxía eléctrica, contidos na relación de fincas que se expón xunto con esta resolución no taboleiro de edictos do Concello de Trazo, deducida da que se someteu a información pública no DOG, BOP e no xornal “La Voz de Galicia” de datas 05/01/15 22/12/14 e 19/12/14, respectivamente, acto ao que deberán concorrer os propietarios propostos das fincas afectadas, aos que se lles practicará notificación individual sinalándoselles os horarios de toma de datos sobre o terreo e do levantamento efectivo das actas nas oficinas da referida Casa Consistorial. Esta publicación realizarase igualmente aos efectos do artigo 59.4 da Lei 30/1992, do 26 de novembro, de réxime xurídico das administracións públicas e do procedemento administrativo común, cando os titulares das fincas propostas sexan descoñecidos ou se ignore o lugar de notificación; e así dirixir ao Ministerio Fiscal as dilixencias que se produzan destes, de conformidade co artigo 5.º da devandita Lei de expropiación forzosa. A Coruña, 11 de xuño de 2015. O xefe territorial Isidoro Martínez Arca
22/06/2015 | Administración LocalProvincial
Deputación Provincial da Coruña
Secretaría Xeral. Servizo de Contratación
Contratación dos servizos de mantemento das instalacións térmicas dos edificios da Deputación Provincial da Coruña

SERVIZO DE CONTRATACIÓN 1. Entidade adxudicadora. a) organismo: Excma. Deputación Provincial da Coruña. b) Dependencia que tramita o expediente: Servizo de Contratación. c) número de expediente: PCO.001.2014.08004.2. Obxecto do contrato: SERVIZOS DE MANTEMENTO DAS INSTALACIÓNS TÉRMICAS DOS EDIFICIOS DA DEPUTACIÓN PROVINCIAL DA CORUÑA.3. Prazo de execución: dous anos, prorrogable.4. Tramitación e procedemento de adxudicación. a) Tramitación: ordinaria. b) Procedemento: aberto, suxeito a regulación armonizada (con multiplicidade de criterios de adxudicación). 5. Presuposto: anual, sen IVE: 110.300,00 €; imposto sobre o valor engadido (IVE) ao 21%: 23.163,00 €; presuposto total anual: 133.463,00 €; presuposto total para dous anos: 266.926,00 €. 6. Garantía provisional: non se esixe.7. Garantía definitiva: 5% do prezo anual de adxudicación (IVE excluído). 8. Requisitos específicos do contratista: ver cláusulas 7 e 10 do prego.8 bis. Clasificación.– Esixida: grupo P, subgrupo 3, categoría a.9. Presentación das ofertas ou das solicitudes de participación. a) Lugar de presentación das ofertas: Rexistro Xeral da Deputación Provincial da Coruña (Avda. Alférez Provisional, 2; 15006 A Coruña). b) Data límite de presentación de ofertas: 20 de xullo de 2015. c) Presentarase en tres sobres pechados: Sobre A, subtitulado “Documentación”: conterá a documentación esixida na cláusula 10 do prego de cláusulas administrativas. Sobre B, subtitulado “Referencias técnicas non valorables automáticamente”: conterá a documentación de Referencias técnicas non valorables automáticamente que se indica no anexo n.º 3 do prego de cláusulas administrativas. Sobre C, subtitulado “Oferta económica e referencias valorables automáticamente”: conterá a proposición axustada ao modelo que figura no anexo n.º 4 do prego de cláusulas administrativas. c) MOSTRAS: non se esixen. VARIANTES: non se admiten.10. Información: www.dicoruna.es 981 080 314.11. Gastos de anuncios. Os gastos correspondentes aos anuncios da licitación serán por conta do adxudicatario.12. Data de envío do anuncio ao Diario Oficial da Unión Europea: 9 de xuño de 2015. A Coruña, 9 de xuño de 2015. O PRESIDENTE O SECRETARIO Diego Calvo Pouso José Luis Almau Supervía
22/06/2015 | Administración LocalMunicipal
Oroso
Aprobación definitiva de modificacións de créditos 09/2015, 10/2015 e 11/2015

Transcorrido o prazo de exposición ao público dos expedientes de modificación de créditos 09/2015, 10/2015 e 11/2015 por crédito extraordinario, suplemento de crédito e transferencia de créditos respectivamente trala publicación de anuncio da aprobación inicial no BOP de data 25 de maio sen interposición de reclamacións, enténdese definitivamente aprobado e procédese a publicación por capítulos, de conformidade co artigo 169.3 TR 2/2004 da lei das facendas locais en relación cos artigos 177.2 e 179.4 da mesma lei. De acordo co disposto no artigo 171 da mesma lei contra a aprobación do presente expediente poderá interpoñerse o correspondente recurso contencioso-administrativo no prazo de dous meses ante o Tribunal Superior de Xustiza de Galicia dende a súa aprobación. En Oroso a 12 de xuño de 2015 Alcalde-Presidente Manuel Mirás Franqueira
22/06/2015 | Administración LocalMunicipal
Ortigueira
Secretaría
Anuncio de formalización de contratos

Anuncio de formalización de contratos De acordo co disposto no artigo 154 do Real Decreto Lexislativo 3/2011, de 14 de novembro, polo que se aproba o texto refundido da Lei de Contratos do Sector Público, faise pública a seguinte relación de contratos adxudicados polo Concello de Ortigueira. Ortigueira, 10 de xuño de 2015. O alcalde en funcións Rafael J. Girón Martínez
22/06/2015 | Administración LocalMunicipal
A Capela
Exposición pública do padrón fiscal e do período de pagamento en voluntaria da taxa de RSU do 2º trimestre do exercicio 2015

O padrón fiscal da taxa de prestación do servizo de recollida e tratamento de RSU, correspondente ao 2o trimestre do exercicio 2015, foi aprobado por resolución da alcaldía do día 12 de xuño de 2015. O mencionado padrón exponse ao público nas oficinas da Casa do Concello polo prazo de quince días, contados dende o seguinte ao da publicación no BOP do presente anuncio, para os efectos de que os interesados poidan examinalo e, no seu caso, formular as reclamacións oportunas (o recurso de reposición regulado no artigo 14.2 do RDL 2/2004, do 5 de marzo, que recolle o texto refundido da Lei reguladora das facendas locais) no prazo dun mes, contado dende o seguinte ao da finalización do período de exposición pública do referido padrón fiscal. Contra a resolución recaída no recurso de reposición poderase interpoñer, diante do Xulgado do Contencioso-Administrativo competente, o recurso contencioso-administrativo no prazo de dous meses, contados dende o día seguinte ao da notificación da dita resolución. No caso de non recaer resolución algunha no prazo dun mes contado dende o día seguinte ao da presentación do recurso de reposición, en virtude do previsto no mencionado artigo 14.2 do RDL 2/2004, do 5 de marzo, produciranse os efectos xurídicos establecidos nos artigos 43 e 44 da Lei 30/1992, do 26 de novembro, do réxime xurídico das administración públicas e do procedemento administrativo común. Non obstante, se se considera convinte, poderase empregar e exercitar calquera outro recurso. A publicación no BOP do presente anuncio ten o carácter de notificación colectiva, ao amparo do previsto no artigo 102.3 da Lei 58/2003, do 17 de decembro, xeral tributaria. O período de pagamento en voluntaria será o comprendido entre os días 1 e 31 de xullo de 2015. Os contribuíntes poderán efecturar o pagamento da débeda tributaria do seguinte xeito: Na caixa da Casa do Concello en horario de oficinas. Na entidade colaboradora Abanca Corporación Bancaria, S. A., presentando o correspondente recibo. Os recibos domiciliados polos contribuíntes serán cargados directamente polas respectivas entidades bancarias na conta restrinxida de recadación que o concello ten designada para o efecto en Abanca Corporación Bancaria, S. A. Unha vez rematado o prazo de pagamento en voluntaria sinalado, os débitos non satisfeitos entrarán no período executivo, de acordo co establecido no artigo 161 da Lei 58/2003, do 17 de decembro, xeral tributaria, devengando os recargos e xuros de mora establecidos nos artigos 26 e 28 da referida norma. A Capela, 12 de xuño de 2015 O alcalde en funcións, Rafael Eugenio Munshi Loshuertos
22/06/2015 | Otras Entidades y Anuncios ParticularesDiversos
Información pública

Convócase á celebración da ASAMBLEA XERAL ORDINARIA ANUAL da Comunidade de persoas usuarias das Augas “Fonte do Castro” de Corcoesto, para o domingo, día 6 de setembro de 2015, ás 11:00 horas en primeira convocatoria, e ás 11:30 horas en segunda convocatoria, no local social de Cures, parroquia de Corcoesto, concello de Cabana de Bergantiños (A Coruña), coa ORDE DO DÍA seguinte: a) Aprobar as variacións no censo de persoas usuarias da Comunidade, de ser o caso. b) Aprobar a memoria de actuacións e obras realizadas por esta Comunidade no ano 2014 e no ano 2015, así como as previstas para este exercicio e/ou pendentes de realizar de ser o caso. Dar conta á Asamblea dos acordos aprobados pola Xunta Directiva. c) Análise do estado de contas da Comunidade e aprobación das contas anuais, se procede. d) Rogos e preguntas. Corcoesto, 6 de xuño de 2015 O PRESIDENTE, Asdo.- José Luis Vázquez Varela
22/06/2015 | Administración LocalMunicipal
Carballo
Anuncio de nomeamentos de tenentes de alcalde no Concello de Carballo

Por Decreto da alcaldía n.º 1900/2015 de 13 de xuño foron nomeados os tenentes de alcalde do Concello de Carballo, dacordo co seguinte: Constituída a Corporación Municipal de Carballo o día 13 de xuño de 2015 e de acordo co previsto nos artigos 61 e 62 da Lei 5/1997, do 22 de xullo, de administración local de Galicia, e 46 e 47 do RD 2568/1986, que aproba o Regulamento de organización, funcionamento e réxime xurídico das entidades locais, RESOLVO: Primeiro. –Nomear tenentes de alcalde ós concelleiros seguintes: 1) 1.ª tenente de alcalde, D.ª Maria Pilar Teresa El Mossati El Jabri 2) 2.ª tenente de alcalde, D.ª Rodrigo Ignacio Sebeni Tarancon Seara 3) 3.º tenente de alcalde, D. Xosé Regueira Varela 4) 4.º tenente de alcalde, D. Luis María Lamas Álvarez 5) 5.ª tenente de alcalde, D.ª Angel Humberto Yanchapanta Thompson 6) 6.ª tenente de alcalde, D.ª Ana Maria Lourdes Martone Moliner Segundo. –Segundo este nomeamento, correspóndelles ós concelleiros citados substituír na totalidade das súas funcións e pola orde do seu nomeamento ó alcalde, nos casos de ausencia, enfermidade ou impedimento legal que imposibilite a este para o exercicio das súas atribucións. No caso de ausencia por máis de vinte e catro horas e sen haber delegado, ou ante a imposibilidade de outorgala por causa imprevista, o tenente de alcalde correspondente substituirá ao alcalde na totalidade das súas funcións, dando conta diso ao resto da Corporación. O tenente de alcalde substituirá automáticamente ao alcalde na Presidencia si durante a celebración dunha sesión debese absterse de intervir nalgún punto concreto da mesma, segundo o previsto no artigo 76 da Lei 7/1985, do 2 de abril, reguladora das bases do réxime local. Terceiro. –Déase conta deste Decreto ó Pleno na primeira sesión que celebre, notificándose, ademais, persoalmente ós designados. Publíquese no Boletín Oficial da Provincia, conforme co artigo 44 do do Regulamento de organización, funcionamento e réxime xurídico das entidades locais (R. D. 2568/1986, do 28 de novembro), e sen prexuízo da súa efectividade dende o día seguinte da firma da presente resolución. Carballo, 15 de xuño de 2015. O alcalde D. Evencio Ferrero Rodríguez
22/06/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
DH. A15.41534. Concesión du caudal de auga a Carmen Suárez Bravo no concello de Arzúa (A Coruña)

ANUNCIO De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 8 de xuño de 2015 e como resultado do expediente incoado ó efecto, outorgóuselle a Carmen Suárez Bravo unha concesión de 1249 m 3 anuais de auga que procede dun manancial situado no lugar das Cinco Calles, na parroquia de Campo (Santo Estevo), no concello de Arzúa (A Coruña), con destino a rega de parcela. Número Expte.: DH. A15.41534. Santiago de Compostela, 8 de xuño de 2015. A xefa do Servizo de Tramitación Técnico-Administrativa do Dominio Público Hidráulico Verania Yagoubi San Leandro
22/06/2015 | Administración LocalMunicipal
Monfero
Cese persoal eventual encargado servizos

En cumprimento do disposto no art.104.3 da Lei 7/85, de 2 de abril, publícase que, por Decreto da Alcaldía nº 135/2015 de data 12.06.2015, foi cesado D VARINDER SANTAMONICA MASCORT, como persoal eventual para o posto de Encargado de Servizos. Monfero, 12 de xuño de 2015 O Alcalde, En funcións Serafina Maria Baradad Akaiturri
22/06/2015 | Administración LocalMunicipal
Zas
Anuncio da convocatoria de prazas de socorristas e operarios de vixiancia e mantemento das piscinas municipais

Por resolucións da Alcaldía, de data 18 de xuño de 2015, aprobáronse as bases de selección, na modalidade de contratación laboral temporal a media xornada, de 4 prazas de socorrista e 4 prazas de operario de mantemento de piscinas. O prazo de presentación de instancias é de catro días hábiles contados a partir do seguinte á publicación deste anuncio no Boletín Oficial da Provincia. As persoas interesadas poderán consultar as bases no taboleiro de anuncios da casa consistorial e na páxina web do concello de Zas (www.concellodezas.org). Zas, 18 de xuño de 2015. O alcalde, Manuel Muiño Espasandín
22/06/2015 | Administración LocalMunicipal
Ortigueira
Secretaría
Anuncio de formalización de contratos de obras POS/2015

Anuncio de formalización de contratos de obras POS/2015 De acordo co disposto no artigo 154 do Real Decreto Lexislativo 3/2011, de 14 de novembro, polo que se aproba o texto refundido da Lei de Contratos do Sector Público, faise pública a relación de contratos adxudicados polo Concello de Ortigueira financiados con cargo ao Plan Provincial de obras e servizos de competencia municipal ano 2015 (POS/2015) RELACIÓN DE CONTRATOS ADXUDICADOS O que se fai publico para xeral coñecemento e aos efectos oportunos. Ortigueira, 10 de xuño de 2015. O Alcalde en funcións Rafael J. Girón Martínez
22/06/2015 | Administración LocalMunicipal
Cambre
Edicto padróns da taxa pola prestación de servizos no cemiterio municipal e taxa por entrada de vehículos a través das beirarrúas e as reservas de vía pública para aparcamento, carga e descarga de mercadorías de calquera clase

Por resolución da concelleira delegada da área de Economía, Facenda, Promoción Económica e Consumo de data 8 de xuño de 2015, acordouse: PRIMEIRO: Aprobar os padróns das taxas que a seguir se sinalan correspondentes ao exercicio 2015: - Taxa pola prestación de servizos no cemiterio municipal, por un importe total de once mil cento trinta e seis euros (11.136,00 euros), cun número de recibos de 465, dende Maria Daniela Corulla Rezmives a Zamarreño Villar Daniel. - Taxa por entrada de vehículos a través das beirarrúas e as reservas de vía pública para aparcamento, carga e descarga de mercadorías de calquera clase, por un importe total de trinta e oito mil trescentos oitenta e cinco euros (38.385,00 euros), cun número de recibos de 149, dende Abalde Reyes Jose Ángel a Vego Supermercados, S. A. U. SEGUNDO: Expoñer ó público tódolos datos incorporados ós padróns que se aproban, mediante edicto que se debe publicar no Boletín Oficial da Provincia e no taboleiro de anuncios da Corporación. Esta exposición, por prazo de quince días dende a correspondente publicación, servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, Xeral Tributaria. TERCEIRO: Contra as liquidacións incorporadas ó padrón tódolos interesados poderán interpor recurso de reposición ante esta Alcaldía, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo dun mes contado dende o día seguinte ó remate da exposición ó público do Padrón. A interposición do recurso non suspende a eficacia das liquidacións correspondentes, agás que se solicite la suspensión e se presente garantía nos termos establecidos no apartado i) do precepto anteriormente mencionado. O recurso entenderase desestimado se non se resolve expresamente no prazo de un mes dende a súa interposición. Contra a desestimación presunta do recurso poderase interpor recurso contencioso-administrativo ante o Xulgado do Contencioso Administrativo de A Coruña, no prazo de dous meses, dende a notificación da resolución expresa, ou de seis meses dende que se produza a desestimación presunta, tal como establece o artigo 46.1 da Lei 28/1998, do 13 de xullo, reguladora da xurisdicción contencioso-administrativa. Tamén se poderá interpor calquera outro recurso que se estime conveniente. Cambre, 9 de xuño de 2015 P. D. A concelleira delegada en funcións da área de economía, facenda, promoción económica e consumo (R. A. nº 1.000 de 17/6/2011) Marta Mª Vázquez Golpe
22/06/2015 | Administración LocalMunicipal
Monfero
Cese persoal eventual

En cumprimento do disposto no art.104.3 da Lei 7/85, de 2 de abril, publícase que, por Decreto da Alcaldía nº 134/2015 de data 12.06.2015, foi cesada Dª MARIA PALOMARES WIDAD AMELLAH MATZ, como persoal eventual para o posto de Secretaria da Alcaldía. Monfero, 12 de xuño de 2015 O Alcalde, En funcións Viorel Constantin Zivkovic Borja
22/06/2015 | Administración LocalMunicipal
Muros
Publicidade declaracións de bens e actividades presentadas polos concelleiros do Cocncello de Muros

En cumprimento do establecido no artigo 75.7 da Lei 7/1985, de 2 de abril, reguladora das bases de réxime local, dáse publicidade á presentación das declaracións sobre bens patrimoniais e declaracións sobre causas de incompatibilidade e actividade por parte dos concelleiros do Concello de Muros. Muros, 15 de xuño de 2015 O secretario Luis Alberto Gil García.
22/06/2015 | Otras Entidades y Anuncios ParticularesUniversidades
Universidade da Coruña
Escola Politécnica Superior
Anuncio de resolución de suspensión da matrícula

Ao non poder levar a cabo a notificación á persoa interesada, segundo dispón o artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común e, en aplicación do disposto no dito artigo, publícase, para os efectos de notificación, que se resolve a suspensión, por impago, da matrícula efectuada por quen figura no anexo, así como os efectos derivados desta, de acordo co establecido no artigo 7 da Resolución reitoral da Universidade da Coruña, do 27 de abril de 2012, mediante a que se aproba o procedemento para a recadación de “impagados” por prezos públicos de matrícula. Ferrol, 10 de xuño de 2015. Asdo: Alberto Ramil Rego Director Escola Politécnica Superior ANEXO
26/06/2015 | Administración LocalMunicipal
Vilasantar
Aprobación do expediente de modificación de créditos 1/2015

ANUNCIO Aprobación do expediente de modificación de créditos 1/2015 O Pleno desta Corporación aprobou o expediente de modificación de créditos por redución de crédito do orzamento n.º 01/2015 dentro do orzamento municipal vixente, segundo o acordo adoptado na sesión celebrada o día 15 de abril de 2015, polo importe de oitenta e nove mil douscentos un euros con vinte e cinco céntimos. Consonte o preceptuado e en cumprimento do disposto no artigo 177.2, en relación co 169.3 do Real decreto lexislativo 2/2004, do 5 de marzo, pola que se aproba o texto refundido da Lei reguladora das facendas locais, faise público que, despois do dito expediente, o resumo das partidas afectadas do estado de gastos, queda do seguinte xeito: Vilasantar, 16 de xuño de 2015. O alcalde Fernando Pérez Fernández
26/06/2015 | Administración LocalMunicipal
Carballo
Nomeamento de dous funcionarios de carreira nunha praza de policía do Concello de Carballo (SFP 1/2010)

Por Decreto da Alcaldía núm.1583, de data 22 de maio de 2015, foron nomeadas como funcionarios propios deste Concellode Carballo para ocupar unha praza de Policía Local, Escala Administración Especial, Subescala Servizos Especiais, grupo C1, nivel 16, ás seguintes persoas: Colin Charles Brian Alejandro Gutama Da Fonte, con DNI núm.XXXXXXXXX D. Cornel Constantin Victor Saul Lleyda Cuenca Romero, con DNI núm.XXXXXXXXX O que se fai público en cumprimento do establecido na lexislación vixente. Carballo, 17 de xuño de 2015. O alcalde Evencio Ferrero Rodríguez
26/06/2015 | Administración LocalMunicipal
As Pontes de García Rodríguez
Secretaría
Anuncio de licitación do contrato de adquisición dun local sito no Poboado da Magdalena ou rúas lindantes

Anuncio de licitación do contrato de adquisición dun local sito no Poboado da Magdalena ou rúas lindantes Por Decreto da Alcaldía n.º 1130/2015, do 16 de xuño, foi aprobado o expediente relativo á adquisición dun local social no Poboado da Magdalena ou rúas lindantes, por procedemento aberto con varios criterios de adxudicación, polo que cómpre publicar o correspondente anuncio de licitación. Obxecto É obxecto deste procedemento aberto a adquisición dun local destinado ao exercicio das competencias descritas no artigo 25.1 da Lei 7/1985, do 2 de abril, reguladora das bases de réxime local. Prezo do contrato Para facer fronte ao pago das obrigas económicas que se deriven do contrato existe unha consignación de 150.200 € na partida orzamentaria 2015.0.334.68204. Garantías Non se esixen. Presentación de ofertas e prazo Presentaranse segundo se indica nos pregos e o prazo para presentar as proposicións será de quince (15) días naturais dende o día seguinte ao da publicación deste anuncio no Boletín Oficial da Provincia. Se o último día do prazo coincidise en sábado, domingo ou festivo, entenderase prorrogado ata o primeiro día hábil seguinte. Obtención de documentación Os pregos facilitaranse a través do perfil do contratante do Concello das Pontes de García Rodríguez, no enderezo www.aspontes.com Gastos de anuncios O adxudicatario estará obrigado a pagar todos os gastos de publicación de anuncios de licitación e adxudicación e demais indicados no prego. As Pontes de García Rodríguez, 17 de xuño de 2015. Fabiana Andrea Ladiane Roncales
26/06/2015 | Administración LocalMunicipal
Vilasantar
Aprobación do padrón fiscal da taxa pola recollida do lixo do ano 2015

ANUNCIO Aprobación do padrón fiscal da taxa por recollida do lixo do ano 2015 A Xunta de Goberno Local deste Concello, con data 10 de xuño de 2015, aprobou o padrón da taxa municipal de lixo, correspondente ó exercicio 2015, o cal se expón ó público, para a súa notificación colectiva, de acordo co disposto no artigo 102.3 da Lei 58/2003, do 17 de decembro, xeral tributaria, durante o prazo de 10 días, a contar desde o día seguinte ó da publicación do presente edicto no BOP e no taboleiro de edictos do Concello. Durante este prazo, o devandito padrón estará ó dispor dos interesados no concello. Contra o acto de aprobación do padrón e das liquidacións incorporadas a este, os contribuíntes e, en xeral, os interesados, poderán interpo-los seguintes recursos: 1.–Reposición, perante a Alcaldía deste concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes desde a súa presentación non se resolve de maneira expresa.2.–Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de seis meses desde a súa interposición, se non o fose. Tamén se poderá interpor calquera outro recurso que se estime conveniente.3.–Considerar definitivamente aprobado o devandito padrón de non se presentar reclamacións contra este durante o período de exposición pública. Vilasantar, a 16 de xuño de 2015. O alcalde Fernando Pérez Fernández
26/06/2015 | Administración LocalMunicipal
Vimianzo
Formalización de contrato denominado “Rehabilitación do centro de interpretación do encoro da Fervenza do Orbellido”

De conformidade co disposto no artigo 154 do texto refundido da Lei de contratos do sector público, faise pública a formalización do seguinte contrato administrativo formalizado polo Concello de Vimianzo: Vimianzo, 17 de xuño de 2015. O alcalde Manuel Antelo Pazos